SPREMAČ/ICA
Mjesto rada: BRINJE
Broj traženih radnika: 1
Vrsta zaposlenja: Na neodređeno
Radno vrijeme: nepuno radno vrijeme
Smještaj: Nema smještaja
Naknada za prijevoz: U cijelosti
Natječaj vrijedi od: 20.11.2025.
Natječaj vrijedi do: 28.11.2025.
Radno iskustvo: Nije važno

Na temelju članka 26. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22, 101/23), članka 49. Statuta Dječjeg vrtića“ Tratinčica“ Brinje, KLASA: 601-02/22-05/07, URBROJ: 2125-44-22-03-03 od 30.12.2020.i Odluke Upravnog vijeća  od 19.11. 2025., Upravno vijeće Dječjeg vrtića „Tratinčica“ Brinje raspisuje

 NATJEČAJ    
SPREMAČ/ICA - 1 izvršitelj/ica - na neodređeno nepuno radno vrijeme (20 sati tjedno)
Izrazi iz teksta natječaja koji imaju rodno značenje koriste se neutralno i jednako su primjenjivi na muški i ženski rod.

Kandidati moraju ispunjavati uvjete prema Zakonu o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22, 101/23) i Pravilniku o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja („Narodne novine“ broj 145/2024).

UVJETI:
- kvalifikacija razine 1 stečena završetkom osnovnog obrazovanja
- utvrđena zdravstvena sposobnost za obavljanje poslova (Vrtić će uputiti izabranog kandidata na utvrđivanje zdravstvene sposobnosti za obavljanje poslova radnog mjesta).
 Radni odnos u dječjem vrtiću ne može zasnovati osoba koja ima zapreke iz članka 25. Zakona  o predškolskom odgoju i obrazovanju.
Probni rad će biti ugovoren sukladno članku 22. Pravilnika o radu Dječjeg vrtića „Tratinčica“ Brinje, KLASA:112-01/22-01/01; URBROJ:2125-44-03-22-01 od18.07.2022.
 
Kandidati su obvezni priložiti sljedeću dokumentaciju:
- pisanu zamolbu, vlastoručno potpisanu, s navodom na koji natječaj se kandidat javlja,
- životopis s kratkim opisom dosadašnjeg rada,
- dokaz o stručnoj spremi,
- dokaz o državljanstvu
- elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od datuma objave natječaja),
- dokaz o nepostojanju zapreka za zasnivanje radnog odnosa sukladno čl. 25. Zakona o predškolskom odgoju i obrazovanju (ne starije od dana objave natječaja) i to:
a) uvjerenje nadležnog suda da se protiv kandidata ne vodi kazneni postupak (čl. 25.st.2. Zakona o predškolskom odgoju i obrazovanju),
b) uvjerenje nadležnog suda da se protiv kandidata ne vodi prekršajni postupak (čl. 25.st.4. Zakona o predškolskom odgoju i obrazovanju)
c) potvrdu Hrvatskog zavoda za socijalni rad (prema mjestu stanovanja) da kandidatu nisu izrečene zaštitne mjere sukladno posebnom propisu (čl.25.st.10. Zakona o predškolskom odgoju i obrazovanju).

Dokumentacija se predaje u neovjerenom presliku.
Ako kandidat uz prijavu na natječaj priloži dokumente u kojima osobni podaci nisu istovjetni podacima u prijavi na natječaj, dužan je dostaviti i dokaz o njihovoj promjeni (preslika vjenčanog ili rodnog lista i drugo).
Ako kandidat ostvaruje pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti svu propisanu dokumentaciju odnosno dokaze za ostvarivanje prednosti prema posebnom zakonu  te ima prednost u odnosu na ostale kandidate samo  pod jednakim uvjetima.

Kandidat koji se poziva na pravo prednosti na temelju članka 102. Zakona o hrvatskim braniteljima iz Domovinskog rata i članovima njihovih obitelji (Narodne novine  broj 121/17, 98/19, 84/21 i 156/23) dužan je uz prijavu na natječaj, osim dokaza o ispunjavanju uvjeta iz natječaja, priložiti i sve potrebne dokaze iz članka 103. citiranog Zakona. Poveznica na mrežnu stranicu Ministarstva hrvatskih branitelja Republike Hrvatske: https://branitelji.gov.hr/zaposljavanje-843/843, a dodatne informacije o dokazima koji su potrebni u svrhu ostvarivanja prednosti pri zapošljavanju potražiti na sljedećoj poveznici: https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Kandidat koji se poziva na pravo prednosti pri zapošljavanju sukladno članku 48. stavak 1. do 3. Zakona o civilnim stradalnicima iz Domovinskog rata (Narodne novine broj 84/21) dužan je uz prijavu na natječaj priložiti svu propisanu dokumentaciju, odnosno dokaze o ispunjavanju traženih uvjeta sukladno članku 49. citiranog Zakona. Poveznica na mrežnu stranicu Ministarstva hrvatskih branitelja Republike Hrvatske: https://branitelji.gov.hr/zaposljavanje-843/843, a dodatne informacije o dokazima koji su potrebni u svrhu ostvarivanje prednosti pri zapošljavanju, potražiti na sljedećoj poveznici:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf.

Kandidat koji se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata  (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01,  103/03, 148/13 i 98/19), uz prijavu na natječaj dužan je, osim dokaza o ispunjavanju traženih uvjeta, priložiti i rješenje odnosno potvrdu iz koje je vidljivo spomenuto pravo te dokaz o tome na koji je način prestao radni odnos kod posljednjeg poslodavca.
 
Pisane prijave na natječaj s obveznom dokumentacijom i dokazima o ispunjavanju uvjeta natječaja dostavljaju se u roku od 8 dana od dana objave natječaja na oglasnoj ploči i mrežnim stranicama Dječjeg vrtića „Tratinčica“ Brinje i Hrvatskog zavoda za zapošljavanje, u zatvorenoj omotnici s naznakom „Natječaj za SPREMAČA/ICU – ne otvarati“ preporučeno poštom na adresu: Dječji vrtić „Tratinčica“, Popa Marka Mesića 2, 53260 Brinje

Urednom prijavom smatrat će se pravovremeno pristigla prijava kandidata koji ispunjava uvjete natječaja te koja sadrži sve podatke i priloge navedene u natječaju te je vlastoručno potpisana.
Prijave koje nisu u skladu s ovim natječajem odnosno nepotpune, nepotpisane i nepravovremene prijave neće se razmatrati.
Osoba koja nije podnijela potpunu i pravodobnu prijavu ili ne ispunjava uvjete iz ovog natječaja, ne smatra se kandidatom prijavljenim na natječaj i njegova se prijava ne razmatra, o čemu se dostavlja pisana obavijest.

Kandidat prijavom na ovaj natječaj daje suglasnost Dječjem vrtiću „Tratinčica“ Brinje  na prikupljanje i obradu svojih osobnih podataka u svrhu provođenja natječajnog postupka kao i suglasnost za objavu istih na mrežnoj stranici dječjeg vrtića kao rezultata provedenog natječaja.

O rezultatima provedenog natječaja kandidati će biti obaviješteni u roku od osam (8) dana od dana donošenja odluke o odabiru kandidata na sjednici Upravnog vijeća.
Dječji vrtić može  poništiti natječaj bez posebnih objašnjenja.

Ovaj natječaj objavljen je na oglasnoj ploči i mrežnim stranicama Dječjeg vrtića „Tratinčica“ Brinje i Hrvatskog zavoda za zapošljavanje dana 20.11.2025. godine i otvoren je do 28.11.2025. godine.

KLASA:112-03/25-01/04
URBROJ:2125-44-25-03-01



